Mirjana Vodopija, hrvatska vizualna umjetnica.Mirjana Vodopija, vizualna umjetnica, 2023.
**Mirjana Vodopija** (24. rujna 1963. Zagreb) hrvatska je vizualna umjetnica, akademska slikarica-grafičarka, scenografkinja. Od 2023. je redovita profesorica u trajnom zvanju na Akademiji likovnih umjetnosti Sveučilišta u Zagrebu.

Životopis
---------

**Mirjana Vodopija** maturirala je 1982. godine u Školi primijenjene umjetnosti u Zagrebu. Iste godine upisuje Grafički odsjek Akademije likovnih umjetnosti Sveučilišta u Zagrebu. 1987. diplomirala je na Akademiji likovnih umjetnosti Sveučilišta u Zagrebu, u klasi prof. Miroslava Šuteja i stječe zvanje akademska slikarica-grafičarka.

Izlaže od 1985. godine, a do danas je ostvarila je brojne samostalne izložbe te sudjeluje na brojnim skupnim izložbama, kustoskim koncepcijama, međunarodnim umjetničkim simpozijima, te stručnim usavršavanjima u zemlji i inozemstvu.

U svom umjetničkom radu bavi se pitanjima svijesti i percepcije svjetla, vremena i prostora, često prožimajući različite umjetničke discipline i medije: crteže, grafike, fotografije, objekte, instalacije, videoinstalacije i ambijente. 

Monografija o njenom umjetničkom radu s tekstom povjesničara umjetnosti Branka Franceschija objavljena je 2004. godine u izdanju nakladničke kuće Fraktura.

Od 2015. godine članica je stručnog savjeta Galerije SC Sveučilišta u Zagrebu, koja u svom djelovanju podupire rad mladih umjetnika.

Od 1988. godine do danas djeluje kao vanjska suradnica HRT-a kao autorica stotinjak scenografija, špica, jinglova i ilustracija te vizualnih identiteta emisija u njihovoj produkciji. Oblikovala je i glazbene, plesne i promidžbene video uratke te koncertne i kazališne scenografije. 

Od 2007. zaposlena je pri Akademiji likovnih umjetnosti u Zagrebu, prvo kao docentica, zatim u zvanju izvanredne profesorice, od 2017. je u zvanju redovite profesorice, a od 2023. kao redovita profesorica u trajnom zvanju.

Dobitnica nagrade *Vladimir Nazor* 2019. godine u kategoriji Likovne i primijenjene umjetnosti.

Recentne izložbe
----------------

### Samostalne

**2022.** *Vrijeme preokreta*, Galerija 90-60-90, Pogon Jedinstvo, Zagreb, s Ivom Ćurić

**2019**. *Lutajući krajolik*, MSU Zagreb

**2017.** *Tranzicija*, Galerija AŽ, Atelieri Žitnjak, Zagreb

**2016.**  *Mirjana Vodopija – Miroslav Šutej*, Mentalni sklop, Galerija Kranjčar, Zagreb

*Pet godišnjih doba*, Kabinet grafike HAZU, Zagreb

**2015.** *Damir Babić i Mirjana Vodopija*, ciklus „Jedan na jedan", Galerija umjetnina, Split

**2013.** *Nepovratno*, Umjetnički paviljon, Zagreb

**2009.** *Dah*, Kabinet grafike HAZU, Zagreb

### Skupne (odabir)

**2023.** *Vidljive,* Muzej suvremene umjetnosti, Zagreb

**2021.** *ZAGREB, grad umjetnica / ZAGABRIA, la città delle artiste*, Museo Revoltella, Trst

**2020.** *Zagreb, grad umjetnica*, Umjetnički paviljon, Zagreb

**2019**. 18th WRO Media Art Biennale "Human Aspect" i *Musica Electronica Nova Festival*, National Forum of Music, Wroclaw

**2018.** *Strojevi nisu sami*, Device\_Art 6.018, MSU, Zagreb

11. HT nagrada za hrvatsku suvremenu umjetnost, MSU, Zagreb 

**2016.** *HT nagrada@msu.hr*, MSU, Zagreb

*7. hrvatski trijenale grafike 07*, Kabinet grafike HAZU, Zagreb

**2015.** *Nepokorena šuma i Radovan Ivšić*, MSU Zagreb

*In the Absence of Self,* Wood Street Galleries, (Astala, Franke, Ragnarsdottir, Vodopija), Pittsburgh USA 

**2014.** *T-HT nagrada@msu.hr,* MSU, Zagreb

*Strukture nevidljivog,* umjetničko znanstveni projekt suradnje umjetnika i znanstvenika iz Hrvatske, Francuske i Finske. Projekt je uključivao izložbe, predavanja i okrugle stolove u Klovićevim dvorima, Tehničkom muzeju, Institutu Ruđer Bošković i Akademiji likovnih umjetnosti Sveučilišta u Zagrebu, te u Fondaciji Vasarely u Aix-en Provence, uz publikaciju knjige/kataloga.

**2013.** *Zero Point of Meaning. Non-functional, Non-representational, Elementary, Experimental and Conceptual Photography in Croatia*, Camera Austria, Graz 

**2011.** *Nulta točka značenja. Nefunkcionalna, neprikazivačka, eksperimentalna i konceptualna fotografija*, izložba Hrvatskog fotosaveza, Umjetnički paviljon, Zagreb

**2009.** *Echigo-Tsumari Art Triennial 2009*. Echigo - Tsumari region, Japan

Nagrade
-------

2020. **Nagrada Vladimir Nazor,** godišnja nagrada za 2019. godinu, za samostalnu izložbu Lutajući krajolik u Muzeju suvremene umjetnosti u Zagrebu*,* Ministarstvo kulture i medija RH

2019. **Godišnja likovna nagrada HDLU** za najbolju izložbu u 2019. godini: Lutajući krajolik, Muzej suvremene umjetnosti u Zagrebu, Hrvatsko društvo likovnih umjetnika, Zagreb

2016. **Nagrada Grafičke zbirke Nacionalne i sveučilišne knjižnice,** 7. hrvatski trijenale grafike, Zagreb

2008. **Otkupna nagrada MMSU Rijeka**, 4. hrvatsko trijenale crteža, Zagreb

2006. **Plaketa Hrvatske akademije znanosti i umjetnosti,** 4. hrvatski  trijenale grafike, Zagreb

2001. 1. nagrada, 3rd  International Triennial of Graphic Arts, Prag

2000. **Godišnja nagrada HDLU-a mladom umjetniku,** HDLU, Zagreb

1999. **Nagrada Kabineta grafike HAZU,** 2. hrvatski trijenale crteža, Zagreb

1997. **Nagrada Grafičke zbirke Nacionalne i sveučilišne knjižnice,** 1. hrvatski trijenale grafike, Zagreb

Izvori
------

1. ↑  
Morate navesti ***title =***  i ***url =***  dok rabite {{cite web}}..
2. ↑  Mirjana Vodopija (hr).
3. ↑  PANOPTICUM (2016-07-27). GALERIJA SC ODABRALA PROGRAM IZLOŽBI ZA 2017. (hr).
4. ↑  red. prof. art. MIRJANA VODOPIJA (hr).
5. ↑  Dobitnici Nagrade „Vladimir Nazor" za 2019. godinu.
6. ↑  Mirjana Vodopija & Iva Ćurić: Vrijeme preokreta (hr).
7. ↑  Zagreb, Muzej Suvremene Umjetnosti. Mirjana Vodopija: "Lutajući krajolik".
8. ↑  ALU - INFORMACIJE - Dnevne;;informacije i;;obavijesti - Mirjana Vodopija - „Tranzicija" (izložba).
9. ↑  Culturenet.hr - Mantalni sklop: Mirjana Vodopija - Miroslav Šutej.
10. ↑  euroart (2016-03-09). Pogled preko granice zbiljskoga: Izložba i grafička mapa Mirjane Vodopije (en).
11. ↑  Ciklus JEDAN NA JEDAN DAMIR BABIĆ / MIRJANA VODOPIJA 29. rujna – 25. listopada 2015. Kustosice: Kornelija Karpačić i Marija Stipišić Vuković.
12. ↑  MIRJANA VODOPIJA: Nepovratno – Umjetnički paviljon u Zagrebu (hr).
13. ↑  Zagreb, Muzej Suvremene Umjetnosti. Vidljive.
14. ↑  Jutarnji list - Trst je ‘preuzelo‘ 48 uglednih umjetnica koju su u Zagrebu rođene, živjele, stvarale i izlagale (hr-hr) (2021-10-04).
15. ↑  Zagreb, grad umjetnica / Djela hrvatskih umjetnica od kraja 19. do 21. stoljeća – Umjetnički paviljon u Zagrebu (hr).
16. ↑  Strojevi nisu sami (en).
17. ↑  Culturenet.hr - Nepokorena šuma i Radovan Ivšić.
18. ↑  Zero Point of Meaning. Non-functional, Non-representational, Elementary, Experimental and Conceptual Photography in Croatia (de-DE).
19. ↑  Nulta točka značenja | Suvremena hrvatska fotografija (en).
20. ↑  Dodijeljene Nagrade „Vladimir Nazor" za 2019. godinu.
21. ↑  DODJELA GODIŠNJE NAGRADE HDLU-a 2019. - HDLU (hr) (2019-12-18).

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 71337016
* LCCN: nr2003034541
* ISNI: 0000 0000 7878 3544
* GND: 132099810
* SUDOC: 120871653

 |